CELEX: 62009TA0052
Language: hu
Date: 2011-12-14 00:00:00
Title: T-52/09. sz. ügy: A Törvényszék 2011. december 14-i ítélete — Nycomed Danmark ApS kontra EMA ( „Emberi felhasználásra szánt gyógyszerek — Valamely gyógyszerkészítmény forgalombahozatali engedélye — Az 1901/2006/EK rendelet — A gyermekgyógyászati vizsgálati terv benyújtásának kötelezettsége alóli mentesítés iránti kérelem — Az EMA elutasító határozata — Hatáskörrel való visszaélés” )

4.2.2012   
            
            
               HU
            
            
               Az Európai Unió Hivatalos Lapja
            
            
               C 32/19
            
         A Törvényszék 2011. december 14-i ítélete — Nycomed Danmark ApS kontra EMA
   (T-52/09. sz. ügy) (1)
   
   (Emberi felhasználásra szánt gyógyszerek - Valamely gyógyszerkészítmény forgalombahozatali engedélye - Az 1901/2006/EK rendelet - A gyermekgyógyászati vizsgálati terv benyújtásának kötelezettsége alóli mentesítés iránti kérelem - Az EMA elutasító határozata - Hatáskörrel való visszaélés)
   2012/C 32/35
   Az eljárás nyelve: angol
   
      Felek
   
   
      Felperes: Nycomed Danmark ApS (Roskilde, Dánia) (képviselők: kezdetben: C. Schoonderbeek és H. Speyart van Woerde ügyvédek, később: C. Schoonderbeek)
   
      Alperes: Európai Gyógyszerügynökség (EMA) (képviselők: V. Salvatore és N. Rampal Olmedo meghatalmazottak)
   
      Az alperest támogató beavatkozók: Portugál Köztársaság (képviselők: L. Inez Fernandes és P. Antunes meghatalmazottak); Belga Királyság (képviselők: T. Materne és C. Pochet meghatalmazottak); Nagy-Britannia és Észak-Írország Egyesült Királysága (képviselők: S. Ossowski és H. Walker meghatalmazottak, segítőjük: de J. Stratford barrister); Francia Köztársaság (képviselők: G. de Bergues, A. Adam, R. Loosli Surrans és J.-S. Pilczer meghatalmazottak); és az Európai Bizottság (képviselők: P. Oliver és M. Šimerdová meghatalmazottak)
   
      Az ügy tárgya
   
   Az Európai Gyógyszerügynökségnek (EMA) a felperes perflubutánra vonatkozó specifikus mentesség — módosított 1901/2006/EK európai parlamenti és tanácsi rendeletnek megfelelő — megadása iránti kérelmének elutasításáról szóló, 2008. november 28-i határozatának megsemmisítése iránti kérelem.
   
      Az ítélet rendelkező része
   
   
               1.
            
            
               A Törvényszék a keresetet elutasítja.
            
         
               2.
            
            
               A Nycomed Danmark ApS maga viseli saját és az Európai Gyógyszerügynökség (EMA) költségeit, ideértve az ideiglenes intézkedés iránti eljárásban felmerült költségeket is.
            
         
               3.
            
            
               A Portugál Köztársaság, a Belga Királyság, Nagy-Britannia és Észak-Írország Egyesült Királysága, a Francia Köztársaság és az Európai Bizottság maguk viselik saját költségeiket, ideértve az ideiglenes intézkedés iránti eljárásban felmerült költségeket is.
            
         
      (1)  HL C 82., 2009.4.4.